Til Post Danmark
	Att: Adm. direktør K.B. Pedersen

Hvissinge den 13. februar 2014

Pakkenummer 08297591679DK

Jeg modtog en SMS fra Dem, om at min pakke fra Bladkiosken var på vej. SMS'en er modtagen onsdag den 29. januar d.å. kl. 17.56.

Den efterfølgende dag modtog jeg endnu en SMS fra Dem, om at min pakke var afleveret. SMS'en er modtaget torsdag den 30. januar d.å. kl. 12.38.

Nu forholder det sig således, at jeg er førtidspensionist og som følge heraf, er jeg oftest hjemme i dagtimerne. Men torsdag den 30. januar d.å. - var såvel min mand som undertegnede var hjemme, og der havde ikke været nogen ved/omkring vores hoveddør eller forhave i al almindelighed i tidsrummet mellem ca. kl. 9.30 til ca. kl. 14.00 - hvorefter vores søn på 10 kommer hjem fra skole.

Umiddelbart efter at jeg modtog SMS'en var min mand ude for at kigge efter pakken, han kiggede under halvtaget ved vores hoveddør, i vores skur samt ved vores skraldespand. Men der var slet og ret ej henstillet nogen pakker. Han beder mig kontakte Dem straks, men inden da konstatere jeg ved selvsyn, at der ikke er afleveret nogen pakke på min adresse.

Jeg kontakter Dem således telefonisk - for at høre om hvorledes jeg skal forholde mig, når nu pakke alligevel ikke er leveret. Jeg fik af vide at pakke var fleksleveret, hvilket jeg er uforstående. overfor, da jeg på intet tidspunkt har givet tilsagn eller samtykke til dette. 

Der blev oprette en sag og vedkommende lover at jeg bliver kontaktet af Dem senere samme dag - dette sker imidlertid ikke - hvorfor jeg kontakter Dem igen fredag den 31. januar d.å.

Samme eftermiddag/aften som pakke angiveligt skulle have været leveret, er jeg i kontakt med mine naboer på begge sider, som ej heller har modtaget pakken. Men den ene nabo kunne bekræfte, at de havde haft lignende episoder med Dem. 

Vedkommende jeg talte med om fredagen, kunne ikke umiddelbart svare på konkret på sagen. Men hun ville rykke den pågældende afdeling og bede dem om, at ringe tilbage samme dag. Men ej hellere her blev jeg kontaktede af Dem.

Jeg ringer således igen mandag den 3. d.s. - her får jeg en besked om, at man er uforstående overfor, at jeg endnu ikke har hørt noget. Jeg beder således venligst men bestemt den pågældende medarbejder om, at finde ud af hvor og hvem pakken er leveret til, når nu den ikke er leveret til undertegnede eller på min adresse. Endnu en gang lover vedkommende at vende tilbage senere samme dag - hvilket ej heller skete denne gang.

G.d. kontaktede jeg Dem endnu en gang og jeg fik igen lovning på, at De ville vende tilbage senere samme dag. Hvilket overraskende nok ej heller skete, derfor tog jeg d.d. endnu en gang kontakt til Dem. Men vedkommende kunne ej give svar på status i sagen og jeg blev henvist til 70 26 26 32 - hvilket ikke er et Post Danmark.

Jeg kontaktede Dem således endnu en gang og forklarede vedkommende, at såfremt jeg ikke har hørt fra Dem inden kl. 15.00 - ser jeg mig nødsaget til at kontakte Politiet.

Jeg kræver således at pakken erstattes snarest muligt, da det bestilte var til en gave, men grundet omstændigheder har jeg/vi måtte finde en anden løsning. 

Endvidere kræver jeg erstatning, for de udgifter som jeg har haft i forbindelse med sagen.

Erstatningskrav udgør således kr 500,00
Bortkommedepakke 	kr. 368,39
Øvrige udgifter	kr. 131,61


Må jeg høre fra Dem?...


Med venlig hilsen

Heidi Frydendal-Oesten